एडवोकेट और डॉ. जौहल में समझौता सोमवार से काम पर लौटेंगे वकील
एडवोकेटकुलबीर सिंह मिन्हास और जौहल अस्पताल के डॉ. बीएस जौहल बीच एमएलआर की ज्यादा फीस को लेकर 22 फरवरी से चल रहे विवाद में शनिवार को समझौता हो गया। दोपहर को शहर के एक होटल में पहले दोनों पक्ष मिले। यहां पर डॉक्टर और एडवोकेट पक्ष ने मनमुटाव दूर कर लिया।
बार के कुछ साथियों ने इस बात पर नाराजगी भी जताई है कि उन्हें बिना सूचना दिए सीधे समझौता कैसे कर लिया? बार रूम में डॉ. जौहल ने एडवोकेट मिन्हास के साथी एडवोकेट गौतम कुमार के गले में टाई पहनाई। वहां से दोनों पक्ष पुलिस कमिश्नर अर्पित शुक्ला से मिले। बार के प्रधान बलदेव प्रकाश रल्ल ने कहा कि अब चूंकि दोनों पक्ष मनमुटाव दूर कर चुके हैं, सोमवार से एडवोकेट कोर्ट में कामकाज शुरू करेंगे।
जौहल अस्पताल में झगड़े के दौरान एडवोकेट मिन्हास के साथी एडवोकेट गौतम कुमार की टाई उतर गई थी। शनिवार को समझौते के बाद बार रूम में डॉ. बीएस जौहल ने गौतम को टाई पहनाकर गिला-शिकवा दूर किया।
दस दिन तक खींचतान के बाद एक-दूसरे से मिलते डॉ. जौहल और एडवोकेट मिन्हास।
hin_Deva hin_Deva hin_Deva hin_Deva hin_Deva